Löbnitz

Löbnitz je sakska gmejna w Sewjerosakskim wokrjesu při hranicy ze Saksko-Anhaltskej.

 Geografija a wobchad 
mini|links|Seelhausenski jězor
mini|links|Stara Modłej w Roitzschjorje
Löbnitz nadeńdźe so při Modłeji mjez Lipšćanskej nižinowej wužłobinu a Dübenskej holu. Najbliše města su Delič (14 km), Bitterfeld (15 km) a Bad Düben (9 km).

Na zapadźe gmejny wudobywachu hač do 2000tych lět brunicu z jamy Goitzsche. Něhdyše jamy so z wodu pjelnja a rekultiwěruja. Tak leži mjeztym w zapadnym dźělu gmejny Seelhausenski jězor z přestrjenju 6,22 kwadratnych kilometrow.

Přez Löbnitz wjedźe statna dróha 12 z Bad Dübena do Saksko-Anhaltskeje a južnje gmejny zwjazkowa dróha 183a. Hač do lěta 1964 dźěłaše přewoz přez Modłej do Rösy.

 Gmejnske dźěle 
Gmejna wobsteji z gmejnskich dźělow Löbnitz, Roitzschjora, Sausedlitz a Reibitz.

 Stawizny 
Sydlišćo naspomni so prěni raz hižo w lěće 995 jako Liubanisci. Mjeno je serbskeho pochada. Löbnitz z kublerskimaj wobwodomaj Schloss- a Hofteil a z ryćerkubłom słušeše hač do lěta 1815 k sakskemu hamtej Delič.Karlheinz Blaschke, Uwe Ulrich Jäschke: Kursächsischer Ämteratlas. Leipzig 2009, ISBN 978-3-937386-14-0; str. 56 sl. Přez wobzamknjenja Wienskeho kongresa Wiener Kongresses sta so Löbnitz z dźělom pruskeho wokrjesa Delič w Mjezyborskim knježerstwowym wobwodźe, ke kotremuž słušeše hač do lěta 1952.Wokrjes Delič w gmejnskim zapisu 1900

 Zagmejnowanja 
 1973: Roitzschjora
 1993: Reibitz 
 1994: Sausedlitz

 Zajimawostki 

 Zarjadowanja 
mini|Stanowe jewišćo hudźbneho festiwala With Full Force
Na lětanišću Löbnitz-Roitzschjora wotměje so kóždy julij rockowy festiwal With Full Force.

 Wosobiny 
 Friedrich Lebrecht Koch (1761–1837), duchowny
 Anita Hentschel (* 1942), lochkoatletka a wobdźělnica Olympiskich hrow

 Literatura 
 Hans-Joachim Böttcher: Löbnitz - ... nahe dem Schloss unter alten Eichen ..., W: Still und voll herber Schönheit. Schlösser und ihre Gärten in der Dübener Heide, Bad Düben 2006, str. 75–86, ISBN 978-3-00-020880-5.

 Wotkazaj 



 Žórła 

Kategorija:Sydlišćo w Sewjerosakskim wokrjesu
Kategorija:Gmejna w Sakskej
Kategorija:Sydlišćo při Modłeji
Kategorija:Prěnje naspomnjenje 995